ସୁଧାକର ନନ୍ଦ

ସୁଧାକର ନନ୍ଦ (ଜନ୍ମ: ୧୪ ଜାନୁଆରୀ ୧୯୪୫) ଜଣେ ଓଡ଼ିଆ ଲେଖକ, ନାଟ୍ୟକାର ତଥା ରାଜନେତା, ଯିଏକି ୨୦୦୬ ମସିହାରେ ତାଙ୍କ ରଚିତ ପୁସ୍ତକ ସମ୍ଭବାମି ଯୁଗେ ଯୁଗେ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୯ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ନାଟକଗୁଡ଼ିକ ଅଲ୍ ଇଣ୍ଡିଆ ରେଡିଓଦ୍ୱାରା ପ୍ରସାରିତ ହୋଇଛି ।
 ସଂକ୍ଷିପ୍ତ ଜୀବନୀ 
ସୁଧାକର ୧୯୪୫ ମସିହା ଜାନୁଆରୀ ମାସ ୧୪ ତାରିଖରେ ଭଦ୍ରକ ଜିଲ୍ଲାର ସରସଦା ଗ୍ରାମରେ ଜନ୍ମ ଗ୍ରହଣ କରିଥିଲେ । ୧୯୭୧ରୁ ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ପ୍ରତ୍ୟକ୍ଷ ସଂସ୍ପର୍ଶରେ ଆସି ସେ ରାଜନୀତିରେ ଯୋଗ ଦେଇଥିଲେ । ସେ ଭଣ୍ତାରିପୋଖରୀ ପଞ୍ଚାୟତ ସମିତି ଚେୟାରମ୍ୟାନ, ରାଜ୍ୟ ପଞ୍ଚାୟତ ସମିତି ବୋର୍ଡର ଅଧ୍ୟକ୍ଷ, ରାଜ୍ୟ ଯୋଜନା ବୋର୍ଡର ସ୍ଥାୟୀ ସଦସ୍ୟ, ରାଜ୍ୟ ଜନତା ଦଳର ଉପସଭାପତି ଭାବେ କାର୍ଯ୍ୟ କରିଛନ୍ତି । ବହୁମୁଖୀ ପ୍ରତିଭାର ଅଧିକାରୀ ସୁଧାକର ଏକାଧାରରେ ଜଣେ ନାଟ୍ୟକାର, ଶିଶୁ ସାହିତ୍ୟିକ ଓ ସାହିତ୍ୟ ସଂଗଠକ । ଇତିହାସ ଓ ପୁରାଣକୁ କେନ୍ଦ୍ର କରି ତାଙ୍କ ରଚିତ ନାଟକଗୁଡିକରୁ ତାଙ୍କର ବହୁଶାସ୍ତ୍ରଦର୍ଶିତା ଓ ସଂସ୍କୃତିସଂପନ୍ନ ବ୍ୟକ୍ତିତ୍ବର ପରିଚୟ ମିଳିଥାଏ । ସେ ନିଜେ ଜଣେ ବେତାର ନାଟ୍ୟଶିଳ୍ପୀ । ତାଙ୍କର ଅନେକ ନାଟକ ବେତାର କେନ୍ଦ୍ରରୁ ମଧ୍ୟ ପ୍ରସାରିତ । ୧୯୭୪ରୁ ଏ ଅବଧି ତାଙ୍କ ନାଟକ "ଦଶଭୁଜା" ପ୍ରତିବର୍ଷ ବିଜୟାଦଶମୀ ଅବସରରେ ପ୍ରସାରିତ ହୋଇ ଆସୁଅଛି ।
 ରଚନାବଳୀ 
 ନାଟକ 
 ସମ୍ଭବାମି ଯୁଗେ ଯୁଗେ
 ଅଶ୍ରୁ ନୁହେଁ ଅନଳ
 ବିଦଗ୍ଧ ଅତୀତ
 ଲୋତକାଞ୍ଜଳି
 ବିକ୍ଷତ ଗଜପତି
 ବରଂ ଅସପୂର୍ଣ୍ଣ ରହୁ ରାମାୟଣ
 ଅଭିଶପ୍ତ ସମ୍ରାଟ
 ପ୍ରତିବିମ୍ବ
 ତେଣୁ ସେ ବିଶ୍ବକଲ୍ୟାଣୀ
 କଳାପାହାଡ
 ଗୀତିନାଟ୍ୟ 
 ସୀତା ବନବାସ
 ଲକ୍ଷ୍ମଣ ବର୍ଜନ
 ସତ୍ୟବାଦୀ
 ବନମାଳା ଝୁରେ
 ଶିଶୁ ସାହିତ୍ୟ 
 ଏମିତି ବି ହୁଏ
 ଏଇମିତି ହୁଏ
 ସଙ୍କଟମୋଚନ ମହାବୀର
 ଶିଶୁ ସମ୍ଭାର
 କିଶୋର ସଂପଦ
 ଯୁଗେ ଯୁଗେ ନାରୀ
 ଅନ୍ୟାନ୍ୟ 
 ଜୀବନ ଯନ୍ତ୍ରଣା (ଗଳ୍ପ)
 ସମୟ କଷଟିରେ ମୋ ଜୀବନ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ନାଟକ ଏକାଙ୍କିକା) - ୨୦୦୬
 ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୧୯
 ଯାତ୍ରା ସମ୍ରାଟ ସ୍ମୃତି ସମ୍ମାନ, ୨୦୨୪

 ଆଧାର 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ